Document ID: 32008D0337

32008D0337
L 115/33
SLUŽBENI LIST EUROPSKE UNIJE
24.04.2008.
ODLUKA KOMISIJE
od 24. travnja 2008.
o izmjeni Odluke 2006/968/EZ o provedbi Uredbe Vijeća (EZ) br. 21/2004 u pogledu smjernica i postupaka za elektroničku identifikaciju ovaca i koza
(priopćena pod brojem dokumenta C(2008) 1571)
(Tekst značajan za EGP)
(2008/337/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 21/2004 od 17. prosinca 2003. o uspostavi sustava za označivanje i registraciju ovaca i koza i izmjeni Uredbe (EZ) br. 1782/2003 i direktiva 92/102/EEZ i 64/432/EEZ (1), a posebno njezin članak 9. stavak 1.,
budući da:
(1)
Uredbom (EZ) br. 21/2004 predviđeno je da je svaka država članica dužna uspostaviti sustav za identifikaciju i registraciju ovaca i koza u skladu s tom Uredbom. U skladu s Uredbom (EZ) br. 21/2004 prvo sredstvo za označivanje tih životinja su ušne markice. Drugo sredstvo za označivanje uključuje elektroničku identifikaciju ovaca i koza.
(2)
Odlukom Komisije 2006/968/EZ (2) utvrđene su smjernice i postupci za odobravanje identifikatora i čitača za elektroničku identifikaciju ovaca i koza u skladu s Uredbom (EZ) br. 21/2004. Tom su Odlukom utvrđeni određeni minimalni zahtjevi u vezi s određenim testovima usklađenosti i učinkovitosti za odobravanje tih identifikatora i čitača. Te testove moraju provoditi imenovani ispitni laboratoriji koji djeluju te koji se ocjenjuju i akreditiraju u skladu s odgovarajućim europskim normama.
(3)
Članak 12. stavak 2. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (3) odnosi se na one europske norme koje su u vezi s određivanjem službenih laboratorija od strane nadležnih tijela.
(4)
Primjereno je izmijeniti upućivanje u Odluci 2006/968/EZ na te norme kako bi se uzeo u obzir poseban karakter ispitnih laboratorija iz te Odluke.
(5)
Člankom 18. Uredbe Komisije (EZ) br. 2076/2005 od 5. prosinca 2005. o utvrđivanju prijelaznih aranžmana za provedbu uredaba (EZ) br. 853/2004, (EZ) 854/2004 i (EZ) br. 882/2004 Europskog parlamenta i Vijeća i o izmjeni uredaba (EZ) br. 853/2004 i (EZ) br. 854/2004 (4) predviđeno je odstupanje od članka 12. stavka 2. Uredbe (EZ) br. 882/2004. U skladu s tim odstupanjem, nadležno tijelo može imenovati za prijelazno razdoblje ispitni laboratorij koji nije akreditiran. Radi jasnoće, Odluka 2006/968/EZ treba se odnositi na to odstupanje.
(6)
Odluku 2006/968/EZ stoga treba na odgovarajući način izmijeniti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 2006/968/EZ mijenja se u skladu s Prilogom ovoj Odluci.
Članak 2.
Ova se Odluka primjenjuje od 1. lipnja 2008.
Članak 3.
Ova je Odluka upućena državama članicama.
Sastavljeno u Bruxellesu 24. travnja 2008.

Labels: 4
1
7
6
12